Knut Flåthen

Knut Ole Flåthen (født 20. august 1946) på Kongsberg er tidligere sjef for Statens kartverk (Kartverket), og senere administrerende direktør i Norkart.

Flåthen har bakgrunn fra Sjøforsvaret og er utdannet fra Sjøkrigsskolen. Han har sjefskurs ved Forsvarets høgskole og tok en mastergrad ved US Naval Postgraduate School, samtidig som han gjennomførte PhD-studier. Han har vært administrerende direktør i Teleplan.«Ny sjef for Statens kartverk», pressemelding, Miljøverndepartementet, 8. desember 1995.   

Flåthen ble i 1995 utnevnt til sjef for Kartverket,«Offisielt fra statsråd», 8. desember 1995, regjeringen.no. en stilling han hadde fra 1996 til 2008. Under hans ledelse satset Kartverket på utvikling av nye tjenester. Han har arbeidet med nye elektroniske sjøkart, norske som internasjonale, og arbeidet for å gjøre Kartverket til nasjonal myndighet for offentlig eiendomsinformasjon, herunder også Grunnboken. Dette arbeidet medførte at Tinglysingen i Norge ble overført fra domstolene til Kartverket.

Flåthen ble i 2008 av kongen utnevnt til ridder av 1. klasse av Den Kongelige Norske St. Olavs Orden for samfunnsgavnlige virke.«Knut Ole Flåthen», kongehuset.no. Flåthen er av Finlands president utnevnt til kommandør av Finlands løves ridderorden.«Finske ordener til nordmenn», Finlands ambassade i Oslo, 3. mai 2004.

Flåthen er bror av tidligere LO-leder Roar Flåthen.

 Referanser 

Kategori:Riddere av 1. klasse av St. Olavs Orden
Kategori:Finlands løves orden
Kategori:Norske bedriftsledere
Kategori:Fødsler i 1946